《一剪梅 半开红梅》
宋代·钱和

岭上江头春信通。已破和风，尚怯尖风。冰心半吐晓烟笼。

睡眼初红，笑脸新红。

猜杏疑桃总不同。高士眠慵，美女妆慵。更无人处倚帘栊。

香浅深中，艳淡浓中。

作者简介：临安人，字岊仲，一字岊甫。钱协弟。居九里松，建杰阁，藏书甚富，苏轼榜曰钱氏书藏。神宗熙宁间知龙泉县，为政务简易，以便于民。仕至直秘阁、知荆南府。